title: Neuvoston päätös, tehty 27 päivänä huhtikuuta 2009 , Kongon demokraattista tasavaltaa koskevista rajoittavista toimenpiteistä hyväksytyn yhteisen kannan 2008/369/YUTP täytäntöönpanosta

text:
               28.4.2009

               FI

               Euroopan unionin virallinen lehti

               L 106/60

      NEUVOSTON PÄÄTÖS,
   tehty 27 päivänä huhtikuuta 2009,
   Kongon demokraattista tasavaltaa koskevista rajoittavista toimenpiteistä hyväksytyn yhteisen kannan 2008/369/YUTP täytäntöönpanosta
   (2009/349/YUTP)
   EUROOPAN UNIONIN NEUVOSTO, joka
   ottaa huomioon Kongon demokraattista tasavaltaa koskevista rajoittavista toimenpiteistä 14 päivänä toukokuuta 2008 hyväksytyn yhteisen kannan 2008/369/YUTP (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan kanssa,
   sekä katsoo seuraavaa:

               (1)

               Yhdistyneiden Kansakuntien turvallisuusneuvoston hyväksyttyä 31 päivänä maaliskuuta 2008 päätöslauselman 1807 (2008), jäljempänä ”päätöslauselma 1807 (2008)”, neuvosto hyväksyi 14 päivänä toukokuuta 2008 yhteisen kannan 2008/369/YUTP Kongon demokraattista tasavaltaa koskevista rajoittavista toimenpiteistä.

               (2)

               Yhdistyneiden Kansakuntien turvallisuusneuvoston päätöslauselmalla 1533 (2004), jäljempänä ”päätöslauselma 1533 (2004)”, perustettu pakotekomitea muutti 3 päivänä maaliskuuta 2009 luetteloa niistä henkilöistä ja yhteisöistä, joihin rajoittavat toimenpiteet kohdistuvat.

               (3)

               Yhteisen kannan 2008/369/YUTP liitteessä olevia luetteloita niistä henkilöistä ja yhteisöistä, joihin rajoittavat toimenpiteet kohdistuvat, olisi korvattava vastaavasti. Luetteloita olisi myös muutettava siten, että niihin lisätään eräitä henkilöitä ja yhteisöjä koskevia lisätietoja ja poistetaan siitä yksi henkilö pakotekomitean päätöksen perusteella,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2008/369/YUTP liitteessä olevat henkilöiden ja yhteisöjen luettelot tämän päätöksen liitteessä olevilla luetteloilla.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 27 päivänä huhtikuuta 2009.

            Neuvoston puolesta

            Puheenjohtaja

         A. VONDRA

      (1)  EUVL L 127, 15.5.2008, s. 84.

      LIITE

         ”a)   Luettelo 3, 4 ja 5 artiklassa tarkoitetuista henkilöistä

                     Sukunimi

                     Etunimi

                     Peitenimet

                     Sukupuoli

                     Virka, tehtävä

                     Osoite
                     (nro, kadun nimi, postinumero, kaupunki, maa)

                     Syntymäaika

                     Syntymäpaikka
                     (kaupunki, maa)

                     Passin tai henkilökortin numero
                     (myös asiakirjan myöntänyt maa sekä myöntämis-päivä ja -paikka)

                     Kansalaisuus

                     Nimeämispäivä

                     Muita tietoja

                     1.

                     BWAMBALE

                     Frank Kakolele

                     Frank Kakorere, Frank Kakorere Bwambale

                     M

                     1.11.2005

                     RCD-ML:n entinen johtaja, joka vaikuttaa RCD-ML:n politiikkaan ja johtaa sen joukkojen toimia; RCD-ML on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on syyllistynyt laittomaan asekauppaan asevientikiellon vastaisesti. Erosi CNDP:stä tammikuussa 2008. Asunut Kinshasassa joulukuusta 2008.

                     2.

                     KAKWAVU BUKANDE

                     Jérôme

                     Jérôme Kakwavu

                     M

                     Kongolai-nen

                     1.11.2005

                     Tunnetaan nimellä ’Commandant Jérôme’. UCD/FAPC:n entinen puheenjohtaja. FAPC:lla on hallinnassaan laittomia rajanylityspaikkoja Ugandan ja Kongon demokraattisen tasavallan rajalla, joka on aseiden tuontivirtojen keskeinen reitti. FAPC:n puheenjohtajana hän vaikuttaa FAPC:n politiikkaan ja johtaa sen joukkoja, jotka ovat sekaantuneet laittomaan asekauppaan ja näin ollen asevientikiellon rikkomuksiin. Ylennettiin Kongon demokraattisen tasavallan asevoimien kenraaliksi joulukuussa 2004. Kongon demokraattisen tasavallan asevoimien palveluksessa Kinshasassa joulukuusta 2008.

                     3.

                     KATANGA

                     Germain

                     M

                     Kongolai-nen

                     1.11.2005

                     FRPI:n johtaja. Nimitettiin Kongon demokraattisen tasavallan asevoimien kenraaliksi joulukuussa 2004. Sekaantunut aseiden siirtoihin asevientikiellon vastaisesti. Kotiarestissa Kinshasassa maaliskuusta 2005 lähtien FRPI:n sekaannuttua ihmisoikeusrikkomuksiin. Kongon demokraattinen tasavalta luovutti hänet Kansainväliselle rikostuomioistuimelle 18. lokakuuta 2007.

                     4.

                     LUBANGA

                     Thomas

                     M

                     Ituri

                     Kongolai-nen

                     1.11.2005

                     UPC/L:n puheenjohtaja; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Pidätettiin Kinshasassa maaliskuussa 2005 UPC/L:n sekaannuttua ihmisoikeusrikkomuksiin. Kongon viranomaiset luovuttivat hänet Kansainväliselle rikostuomioistuimelle 17. maaliskuuta 2006. Syytettynä sotarikoksista joulukuusta 2008.

                     5.

                     MANDRO

                     Khawa Panga

                     Kawa Panga, Kawa Panga Mandro, Kawa Mandro, Yves Andoul Karim, Mandro Panga Kahwa, Yves Khawa Panga Mandro

                     M

                     20.8.1973

                     Bunia

                     Kongolai-nen

                     1.11.2005

                     Tunnetaan nimillä ’Chief Kahwa’, ’Kawa’. PUSIC:n entinen puheenjohtaja; PUSIC on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Vangittuna Buniassa huhtikuusta 2005 lähtien Iturin rauhanprosessin sabotoinnin vuoksi. Kongon viranomaiset pidättivät hänet lokakuussa 2005 ja Kisanganin muutoksenhakutuomioistuin vapautti hänet syytteistä. Asia siirrettiin myöhemmin Kinshasan oikeusviranomaisille, koska häntä vastaan oli nostettu uusia syytteitä rikoksista ihmisyyttä vastaan, sotarikoksista, murhasta, törkeästä pahoinpitelystä ja väkivallasta.

                     6.

                     MBARUSHIMANA

                     Callixte

                     M

                     24.7.1963

                     Ndusu/Ruhengerin pohjoinen maakunta, Ruanda

                     Ruanda-lainen

                     3.3.2009

                     FDLR:n pääsihteeri. Päätöslauselman 1857 (2008) 4 kohdan b alakohdassa tarkoitetun Kongon demokraattisessa tasavallassa toimivan, taistelijoiden aseistariisunnan, vapaaehtoisen kotiuttamisen ja uudelleensijoittamisen estävän ulkomaisen aseellisen ryhmän poliittinen ja sotilasjohtaja. Tämänhetkinen olinpaikka: Pariisi tai Thaïs, Ranska.

                     7.

                     MPAMO

                     Iruta Douglas

                     Mpano, Douglas Iruta Mpamo

                     M

                     Bld Kanyamuhanga 52, Goma

                     28.12.1965/29.12.1965

                     Bashali, Masisi / Goma, Kongon demokraatti-nen tasavalta

                     Kongolai-nen

                     1.11.2005

                     Compagnie Aérienne des Grands Lacs- ja Great Lakes Business Company -yritysten omistaja/johtaja; näiden yritysten ilma-aluksia käytettiin päätöslauselman 1493 (2003) 20 kohdassa tarkoitettujen aseellisten ryhmittymien ja puolisotilaallisten joukkojen avustamiseen. Syyllistynyt myös lento- ja rahtitietojen väärentämiseen ilmeisesti mahdollistaakseen asevientikiellon rikkomisen. Toimii Gomassa ja Gisenyissä Ruandassa. Ylittää usein Ruandan ja Kongon kansainvälisen rajan.

                     8.

                     MUDACUMURA

                     Sylvestre

                     M

                     Ruanda-lainen

                     1.11.2005

                     Tunnetaan nimillä ’Radja’, ’Mupenzi Bernard’, ’kenraalimajuri Mupenzi’. FDLR:n komentaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. On toiminut edelleen FDLR-FOCA:n sotilaallisena komentajana joulukuusta 2008. Toimii Kibuassa Masisin alueella Kongon demokraattisessa tasavallassa.

                     9.

                     MUJYAMBERE

                     Leopold

                     Musenyeri, Achille, Frere Petrus Ibrahim

                     M

                     17.3.1962, arv. 1966

                     Kigali, Ruanda

                     Ruanda-lainen

                     3.3.2009

                     Eversti. FOCA:n/reserviprikaatien (FDLR:n aseellinen siipi) toisen divisioonan komentaja. Kongon demokraattisessa tasavallassa toimivan, taistelijoiden aseistariisunnan, vapaaehtoisen kotiuttamisen ja uudelleensijoittamisen estävän ulkomaisen aseellisen ryhmän sotilasjohtaja, päätöslauselman 1857 (2008) 4 kohdan b alakohdan vastaisesti. YK:n turvallisuusneuvoston Kongon demokraattista tasavaltaa käsittelevän pakotekomitan asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin rekrytoi teini-iän keski- ja loppuvaiheilla olevia poikia, on pakkorekrytoinut 10 vuoden ikäisiä ja vanhempia lapsia, joista nuorimpia käytetään saattajina ja vanhimpia käytetään sotilaina rintamalla, päätöslauselman 1857 (2008) 4 kohdan d ja e alakohdan vastaisesti. Tämänhetkinen olinpaikka: Mwenga, Etelä-Kivu, Kongon demokraattinen tasavalta.

                     10.

                     MURWANASHYAKA

                     Dr. Ignace

                     Ignace

                     M

                     14.5.1963

                     Butera (Ruanda)/Ngoma, Butare (Ruanda)

                     Ruanda-lainen

                     1.11.2005

                     FDLR:n puheenjohtaja, joka vaikuttaa FDLR:n politiikkaan ja johtaa sen joukkojen toimia; FDLR on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Asuinpaikka Saksassa. On tunnustettu edelleen FDLR-FOCA:n poliittisen siiven johtajaksi joulukuusta 2008.

                     11.

                     MUSONI

                     Straton

                     IO Musoni

                     M

                     6.4.1961 (mahdolli-sesti 4.6.1961)

                     Mugambazi, Kigali, Ruanda

                     Ruandalai-sen passin voimassa-olo päättyi 10.9.2004

                     29.3.2007

                     FDLR on Kongon demokraattisessa tasavallassa toimiva ulkomaalainen aseellinen ryhmittymä, ja toimimalla sen johdossa Musoni estää näihin ryhmittymiin kuuluvien taistelijoiden aseistariisuntaa ja vapaaehtoista kotiuttamista tai uudelleensijoittamista päätöslauselman 1649 (2005) vastaisesti. Asuinpaikka Neuffenissa Saksassa. On tunnustettu edelleen FDLR-FOCA:n poliittisen siiven varajohtajaksi joulukuusta 2008.

                     12.

                     MUTEBUTSI

                     Jules

                     Jules Mutebusi, Jules Mutebuzi, Colonel Mutebutsi

                     M

                     Etelä-Kivu

                     Kongolai-nen (Etelä-Kivu)

                     1.11.2005

                     Tunnetaan nimellä ’Colonel Mutebutsi’. Kongon demokraattisen tasavallan asevoimien kymmenennen sotilasalueen entinen alueellinen apulaiskomentaja huhtikuussa 2004; erotettiin kurinpitorikkomusten vuoksi ja liittyi yhteen entisestä RCD-G:stä eronneiden joukkojen kanssa vallatakseen Bukavun kaupungin väkivalloin toukokuussa 2004. Sekaantunut aseiden vastaanottamiseen Kongon demokraattisen tasavallan asevoimien organisaation ulkopuolelta ja tarvikkeiden toimittamiseen päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille asevientikiellon vastaisesti. Ruandan viranomaiset pidättivät hänet joulukuussa 2007 hänen yrittäessään ylittää rajan Kongon demokraattiseen tasavaltaan. Saatujen tietojen mukaan tällä hetkellä ’säilössä’.

                     13.

                     NGUDJOLO

                     Matthieu Cui

                     Cui Ngudjolo

                     M

                     1.11.2005

                     ’Eversti’ tai ’kenraali’. FNI:n esikuntapäällikkö ja FRPI:n entinen esikuntapäällikkö, joka vaikuttaa FRPI:n politiikkaan ja johtaa sen joukkojen toimia; FRPI on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on syyllistynyt laittomaan asekauppaan asevientikiellon vastaisesti. MONUC pidätti hänet Buniassa lokakuussa 2003. Kongon demokraattisen tasavallan hallitus luovutti hänet Kansainväliselle rikostuomioistuimelle 7. helmikuuta 2008.

                     14.

                     NJABU

                     Floribert Ngabu

                     Floribert Njabu, Floribert Ndjabu, Floribert Ngabu Ndjabu

                     M

                     1.11.2005

                     FNI:n puheenjohtaja; FNI on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Pidätettynä ja kotiarestissa Kinshasassa maaliskuusta 2005 lähtien FNI:n sekaannuttua ihmisoikeusrikkomuksiin.

                     15.

                     NKUNDA

                     Laurent

                     Laurent Nkunda Bwatare, Laurent Nkundabatware, Laurent Nkunda Mahoro Batware, Laurent Nkunda Batware, Nkunda Mihigo Laurent

                     M

                     6.2.1967/2.2.1967

                     Pohjois-Kivu/Rutshuru

                     Kongolai-nen

                     1.11.2005

                     Tunnetaan nimillä ’puheenjohtaja’, ’Papa Six’ ja ’kenraali Nkunda’. Entinen RCD-G:n kenraali. Liittyi yhteen entisestä RCD-G:stä eronneiden joukkojen kanssa vallatakseen Bukavun väkivalloin toukokuussa 2004. Vastaanottanut aseita Kongon demokraattisen tasavallan asevoimien organisaation ulkopuolelta asevientikiellon vastaisesti. Perusti National Congress for the People's Defense-liikkeen vuonna 2006; vanhempi upseeri Rally for Congolese Democracy-Goma-liikkeessä (RCD-G) vuosina 1998–2006; upseeri Rwandan Patriotic Front -liikkeessä (RPF) vuosina 1992–1998. Asuu Teberossa ja Kitchangassa Masisin alueella. CNDP:n komentajana Pohjois-Kivussa joulukuusta 2008.

                     16.

                     NTAWUNGUKA

                     Pacifique

                     Colonel Omega, Nzeri, Israel, Pacifique Ntawungula

                     M

                     1.1.1964, arv. 1964

                     Gaseke, Gisenyin maakunta, Ruanda

                     Ruanda-lainen

                     3.3.2009

                     Eversti. FOCA:n (FDLR:n aseellinen siipi) ensimmäisen divisioonan komentaja. Kongon demokraattisessa tasavallassa toimivan, taistelijoiden aseistariisunnan, vapaaehtoisen kotiuttamisen ja uudelleensijoittamisen estävän ulkomaisen aseellisen ryhmän sotilasjohtaja, päätöslauselman 1857 (2008) 4 kohdan b alakohdan vastaisesti. YK:n turvallisuusneuvoston Kongon demokraattista tasavaltaa käsittelevän pakotekomitan asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin rekrytoi teini-iän keski- ja loppuvaiheilla olevia poikia, on pakkorekrytoinut 10 vuoden ikäisiä ja vanhempia lapsia, joista nuorimpia käytetään saattajina ja vanhimpia käytetään sotilaina rintamalla, päätöslauselman 1857 (2008) 4 kohdan d ja e alakohdan vastaisesti. Tämänhetkinen olinpaikka: Peti, Walikalen ja Masisis'n raja, Kongon demokraattinen tasavalta. Saanut sotilaskoulutusta Egyptissä.

                     17.

                     NYAKUNI

                     James

                     M

                     Uganda-lainen

                     1.11.2005

                     ’Commandant Jérômen’ kauppakumppani erityisesti Kongon demokraattisen tasavallan ja Ugandan rajan yli tapahtuvassa salakuljetuksessa; epäillään myös aseiden ja sotilastarvikkeiden salakuljetuksesta tarkastamatta jääneillä kuorma-autoilla. Rikkonut asevientikieltoa ja toimittanut apua päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille, mukaan lukien rahoitusapua, joka on mahdollistanut näiden sotilaallisen toiminnan.

                     18.

                     NZEYIMANA

                     Stanislas

                     Deogratias Bigaruka Izabayo, Bigaruka, Bigurura, Izabayo Deo

                     M

                     1.1.1966; arv. 1967; tai 28.8.1966

                     Mugusa (Butare), Ruanda

                     Ruanda-lainen

                     3.3.2009

                     Prikaatikenraali. FOCA:n (FDLR:n aseellinen siipi) apulaiskomentaja. Kongon demokraattisessa tasavallassa toimivan, taistelijoiden aseistariisunnan, vapaaehtoisen kotiuttamisen ja uudelleensijoittamisen estävän ulkomaisen aseellisen ryhmän sotilasjohtaja, päätöslauselman 1857 (2008) 4 kohdan b alakohdan vastaisesti. YK:n turvallisuusneuvoston Kongon demokraattista tasavaltaa käsittelevän pakotekomitan asiantuntijaryhmän keräämien todisteiden mukaan, jotka on esitetty sen 13. helmikuuta 2008 päivätyssä raportissa, FDLR-FOCA:lta takaisin saatuja tyttöjä oli aiemmin siepattu ja käytetty seksuaalisesti hyväksi. Vuoden 2007 puolivälistä FDLR-FOCA, joka aiemmin rekrytoi teini-iän keski- ja loppuvaiheilla olevia poikia, on pakkorekrytoinut 10 vuoden ikäisiä ja vanhempia lapsia, joista nuorimpia käytetään saattajina ja vanhimpia käytetään sotilaina rintamalla, päätöslauselman 1857 (2008) 4 kohdan d ja e alakohdan vastaisesti. Tämänhetkinen olinpaikka: Kalonge, Masisi, Pohjois-Kivu, Kongon demokraattinen tasavalta tai Kibua, Kongon demokraattinen tasavalta.

                     19.

                     OZIA MAZIO

                     Dieudonné

                     Ozia Mazio

                     M

                     6.6.1949

                     Ariwara, Kongon demokraatti-nen tasavalta

                     Kongolai-nen

                     1.11.2005

                     Tunnetaan nimillä ’Omari’ ja ’Mr Omari’. FEC:n puheenjohtaja Arun alueella. Rahoitusjärjestelyjä ’Commandant Jérômen’ ja FAPC:n kanssa sekä salakuljetusta Kongon demokraattisen tasavallan ja Ugandan rajan yli, minkä ansiosta ’Commandant Jérôme’ ja hänen joukkonsa saavat tarvikkeita ja rahaa. Rikkonut asevientikieltoa muun muassa toimittamalla apua päätöslauselman 1493 (2003) 20 kohdassa tarkoitetuille aseellisille ryhmittymille ja puolisotilaallisille joukoille. Kuollut Ariwarassa 23. syyskuuta 2008.

                     20.

                     TAGANDA

                     Bosco

                     Bosco Ntaganda, Bosco Ntagenda, General Taganda

                     M

                     Kongolai-nen

                     1.11.2005

                     Tunnetaan nimillä ’Terminator’ ja ’Major’. UPC/L:n sotilaskomentaja, joka vaikuttaa UPC/L:n politiikkaan ja johtaa sen joukkojen toimia; UPC/L on yksi päätöslauselman 1493 (2003) 20 kohdassa tarkoitetuista aseellisista ryhmittymistä ja puolisotilaallisista joukoista ja se on sekaantunut laittomaan asekauppaan asevientikiellon vastaisesti. Hänet nimitettiin Kongon demokraattisen tasavallan asevoimien kenraaliksi joulukuussa 2004, mutta hän ei hyväksynyt nimitystä ja jäi sen vuoksi asevoimien ulkopuolelle. CNDP:n esikuntapäällikkönä joulukuusta 2008. Toimii Bunaganassa ja Rutshurussa.

         b)   Luettelo 3, 4 ja 5 artiklassa tarkoitetuista yhteisöistä

                     Nimi

                     Peitenimet

                     Osoite
                     (nro, kadun nimi, postinumero, kaupunki, maa)

                     Rekisteröintipaikka
                     (kaupunki, maa):

                     Rekisteröintipäivä

                     Rekisteröin-tinumero

                     Päätoimipaikka

                     Nimeämis-päivä

                     Muita tietoja

                     21.

                     BUTEMBO AIRLINES (BAL)

                     Butembo, Kongon demokraattinen tasavalta

                     29.3.2007

                     Butembosta käsin toimiva yksityisessä omistuksessa oleva lentoyhtiö. Kisoni Kambale (kuollut 5. heinäkuuta 2007 ja sen johdosta poistettu luettelosta 24. huhtikuuta 2008) käytti lentoyhtiötään FNI:n kullan, muonituksen ja aseiden kuljettamisessa Mongbwalun ja Butembon välillä. Tämä katsotaan ’avun toimittamiseksi’ laittomille aseellisille ryhmittymille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Joulukuusta 2008 BAL:llä ei enää ole lentoliikennelupaa Kongon demokraattisessa tasavallassa.

                     22.

                     CONGOCOM TRADING HOUSE

                     Butembo, Kongon demokraattinen tasavalta (puh. +253 (0) 99 983 784

                     29.3.2007

                     Kultakauppaa harjoittava yritys Butembossa. CONGOCOMin omisti Kisoni Kambale (kuollut 5. heinäkuuta 2007 ja sen johdosta poistettu luettelosta 24. huhtikuuta 2008). Kambale hankki lähes kaiken kultatuotannon Mongbwalun alueelta, joka on FNI:n hallinnassa. FNI saa huomattavia tuloja tästä tuotannosta kannettavista veroista. Tämä katsotaan ’avun toimittamiseksi’ laittomille aseellisille ryhmittymille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa.

                     23.

                     COMPAGNIE AERIENNE DES GRANDS LACS (CAGL), GREAT LAKES BUSINESS COMPANY (GLBC)

                     CAGL, Avenue Président Mobutu, Goma DRC (CAGL:lla on myös toimipaikka Gisenyissa Ruandassa); GLBC, PO Box 315, Goma, DRC (GLBC:lla on toimipaikka myös Gisenyissa Ruandassa) GLBC

                     29.3.2007

                     CAGL:n ja GLBC:n omistaa Douglas MPAMO, joka on yksityishenkilö, johon sovelletaan jo päätöslauselmassa 1596 (2005) määrättyjä pakotteita. CAGL:aa ja GLBC:ta käytettiin aseiden ja ammusten kuljetuksessa, mikä rikkoo päätöslauselmissa 1493 (2003) ja 1596 (2005) määrättyä asevientikieltoa. Joulukuusta 2008 GLBC:llä ei ole enää ollut yhtään liikennekäytössä olevaa ilma-alusta, vaikka useat ilma-alukset ovat lentäneet vuonna 2008 YK:n pakotteista huolimatta.

                     24.

                     MACHANGA LTD

                     Kampala, Uganda

                     29.3.2007

                     Kullan vientiä harjoittava yritys Kampalassa (johtajat: Mr. Rajendra Kumar Vaya ja Mr. Hirendra M. Vaya). MACHANGA oli solminut säännölliset kauppasuhteet Kongon demokraattisessa tasavallassa toimiviin kauppiaisiin, joiden kautta se osti kultaa ja jotka olivat kiinteästi yhteydessä puolisotilaallisiin järjestöihin. Tämä katsotaan ’avun toimittamiseksi’ laittomille aseellisille ryhmittymille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa.

                     25.

                     TOUS POUR LA PAIX ET LE DEVELOPPEMENT (kansalaisjärjestö)

                     TPD

                     Goma, Pohjois-Kivu

                     1.11.2005

                     Sekaantunut asevientikiellon rikkomiseen toimittamalla apua RCD-G:lle, erityisesti kuorma-autoja aseiden ja joukkojen kuljetuksiin, sekä kuljettamalla aseita jaettaviksi osalle Masisin ja Rutshurun (Pohjois-Kivu) väestöstä vuoden 2005 alussa. Joulukuussa 2008 TPD oli edelleen olemassa ja sillä oli toimistoja useissa kaupungeissa Masisin ja Rutshurun alueilla, mutta sen toiminta oli käytännössä loppunut.

                     26.

                     UGANDA COMMERCIAL IMPEX (UCI) LTD

                     Kajoka Street, Kisemente Kampala, Uganda (puh. +256 41 533 578/9); vaihtoehtoinen osoite: PO Box 22709 , Kampala, Uganda

                     29.3.2007

                     Kullan vientiä harjoittava yritys Kampalassa. (Johtajat Mr. Kunal LODHIA ja Mr. J.V. LODHIA). UCI oli solminut säännölliset kauppasuhteet Kongon demokraattisessa tasavallassa toimiviin kauppiaisiin, joiden kautta se osti kultaa ja jotka olivat kiinteästi yhteydessä puolisotilaallisiin järjestöihin. Tämä katsotaan ’avun toimittamiseksi’ laittomille aseellisille ryhmittymille, mikä rikkoo päätöslauselmissa 1493 (2003) ja 1596 (2005) määrättyä asevientikieltoa.”


title: 2008/192/EY: Neuvoston päätös, tehty 18 päivänä helmikuuta 2008 , Euroopan yhteisön ja Uruguayn itäisen tasavallan välisen tiettyjä lentoliikenteen näkökohtia koskevan sopimuksen tekemisestä

text:
               5.3.2008

               FI

               Euroopan unionin virallinen lehti

               L 60/26

      NEUVOSTON PÄÄTÖS,
   tehty 18 päivänä helmikuuta 2008,
   Euroopan yhteisön ja Uruguayn itäisen tasavallan välisen tiettyjä lentoliikenteen näkökohtia koskevan sopimuksen tekemisestä
   (2008/192/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 tekemällään päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Uruguayn itäisen tasavallan kanssa sopimuksen tietyistä lentoliikenteen näkökohdista niiden menettelyjen ja ohjeiden mukaisesti, jotka ovat 5 päivänä kesäkuuta 2003 tehdyn päätöksen liitteessä.

               (3)

               Sopimus on allekirjoitettu yhteisön puolesta neuvoston päätöksen 2006/848/EY (2) mukaisesti sillä varauksella, että se tehdään lopullisesti myöhemmin.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Uruguayn itäisen tasavallan välinen sopimus tietyistä lentoliikenteen näkökohdista.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet antaa sopimuksen 9 artiklan 1 kohdassa tarkoitettu ilmoitus.

      Tehty Brysselissä 18 päivänä helmikuuta 2008.

            Neuvoston puolesta

            Puheenjohtaja

         D. RUPEL

      (1)  Lausunto annettu 12. lokakuuta 2006 (ei vielä julkaistu virallisessa lehdessä).

      (2)  EUVL L 330, 28.11.2006, s. 18.


title: 2012/629/EU: Komission päätös, annettu 10 päivänä lokakuuta 2012 , Venäjältä peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2008/577/EY muuttamisesta

text:
               11.10.2012

               FI

               Euroopan unionin virallinen lehti

               L 277/8

         KOMISSION PÄÄTÖS,
   annettu 10 päivänä lokakuuta 2012,
   Venäjältä peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2008/577/EY muuttamisesta
   (2012/629/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti asetuksella (EY) N:o 2022/95 (2) käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Toimenpiteiden voimassaolon päättymistä koskevan tarkastelun ja välivaiheen tarkastelun vireillepanoa koskevien pyyntöjen seurauksena neuvosto otti asetuksella (EY) N:o 658/2002 (3) käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Kun toimenpiteiden voimassaolon päättymistä koskevaa tarkastelua ja välivaiheen tarkastelun vireillepanoa pyydettiin toisen kerran, neuvosto otti asetuksella (EY) N:o 661/2008 (4) käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Kyseistä asetusta muutettiin viimeksi neuvoston asetuksella (EY) N:o 989/2009 (5).

               (2)

               Komissio hyväksyi päätöksellä 2008/577EY (6), jäljempänä ’päätös’, hintasitoumuksen, jäljempänä ’sitoumus’, muun muassa seuraavilta yrityksiltä: Open Joint Stock Company (OJSC) ”Azot”, Novomoskovsk, Venäjä, tai Open Joint Stock Company (OJSC) ”Nevinnomyssky” Nevinnomyssk, Venäjä, sellaisen näiden yritysten tuottaman ammoniumnitraatin tuonnin osalta, joka on joko myyty suoraan ensimmäiselle riippumattomalle asiakkaalle unionissa tai jota myy EuroСhem Trading GmbH, Zug, Sveitsi, tai jonka myynti on tapahtunut yritysten Open Joint Stock Company (OJSC) Mineral and Chemical Company ”EuroСhem”, Moskova, Venäjä, ja EuroСhem Trading GmbH, Zug, Sveitsi, jäljempänä ’Eurochem Group’, välityksellä ensimmäiselle riippumattomalle asiakkaalle unionissa.

               (3)

               Komissio hyväksyi samalla päätöksellä sitoumuksen myös ukrainalaiselta yritykseltä. Ukrainasta peräisin olevan ammoniumnitraatin tuontiin sovellettavat toimenpiteet lakkasivat olemasta voimassa 17 päivänä kesäkuuta 2012 (7), joten tähän tuontiin liittyvä sitoumus lakkasi olemasta voimassa samana päivänä.

               (4)

               Eurochem Groupilta hyväksytty sitoumus perustuu kolmeen osatekijään, jotka ovat 1) vähimmäishintojen indeksointi julkisten kansainvälisten hintanoteerausten mukaisesti, 2) määrällinen rajoitus ja 3) sitoumus olla myymättä sitoumuksen piiriin kuuluvia tuotteita niille samoille asiakkaille Euroopan unionissa, joille se myy muita tuotteita, lukuun ottamatta tiettyjä muita tuotteita, joiden osalta Eurochem Group sitoutui noudattamaan erityisiä hintajärjestelmiä.

               (5)

               Kuten päätöksen johdanto-osan 14 kappaleessa todetaan, komissio katsoi sitoumusta hyväksyessään Eurochem Groupin myynnin rakenteen olevan sellainen, että sitoumusten kiertämisen vaara oli vähäinen.

         B.   MUUTTUNEET OLOSUHTEET

               (6)

               Eurochem Group ilmoitti komissiolle huhtikuussa 2012 yritysrakenteensa ja myyntinsä rakenteen muuttuneen, sillä se oli hankkinut Euroopan unionista lannoitteiden tuotantoa ja myyntiä harjoittavan laitoksen, joka tuottaa ja myy sitoumuksen piiriin kuuluvien tuotteiden lisäksi myös useita muita erilaisia lannoitteita.

               (7)

               Komissio analysoi tämän yrityshankinnan seurauksia ja katsoi, että ristiinkompensoinnin vaara on suuri. Mikäli Eurochem Groupin vastikään hankkima lannoitteita tuottava ja myyvä laitos Euroopan unionissa myy joitakin tuotteistaan samoille asiakkaille kuin muut Eurochem Groupin jäsenet, tällaisten liiketoimien hinnat voidaan asettaa siten, että niillä kompensoidaan sitoumuksen piiriin kuuluvia vähimmäistuontihintoja. Tällaista kompensointia ei voitaisi kuitenkaan todeta toimintoja seuraamalla, sillä useimpien tämän vastikään hankitun lannoitteita tuottavan ja myyvän laitoksen tuottamien tuotteiden hintarakenne ei käy ilmi mistään julkisesti saatavilla olevasta lähteestä. Näin ollen ei voida arvioida, vastaavatko asiakkaiden maksamat hinnat tuotteiden arvoa, tai ottaa huomioon mahdollista alennusta, jolla kompensoidaan niitä liiketoimia, jotka kuuluvat sitoumuksen piiriin ja joiden osalta on noudatettava vähimmäistuontihintaa. Yrityksen seuranta olisi toisin sanoin käytännössä mahdotonta toteuttaa. Komissio kertoi asiasta Eurochem Groupille ja ilmoitti olevansa taipuvainen tarkastelemaan sitoumuksen peruuttamista.

               (8)

               Eurochem Group tarjoutui olemaan myymättä samoille asiakkaille sitoumuksen piiriin kuuluvia tuotteita, jotka ovat peräisin joko Venäjältä tai EU:sta. Eurochem Group soveltaisi lisäksi nykyistä muiden tuotteiden myyntiä koskevaa hintakuria myös EU:sta peräisin oleviin tuotteisiin. Lisäksi kaikki Venäjältä ja EU:sta peräisin olevien tuotteiden myynnit raportoitaisiin.

               (9)

               Komissio katsoo, että nämä sitoumukset eivät voi muuttaa sen alkuperäistä arviointia seuraavista syistä: 1) EU:sta peräisin oleviin tuotteisiin ei voida soveltaa hintakuria, 2) kaikki EU:sta peräisin olevat tehdastuotteet eivät kuuluisi raportoinnin piiriin ja 3) tällaisen sitoumuksen seuranta olisi käytännössä mahdotonta, kuten edellä johdanto-osan 7 kappaleessa todettiin.

               (10)

               Ei voida myöskään sulkea pois laskuista sitä mahdollisuutta, että EU:ssa sijaitsevan tuotantoa ja myyntiä harjoittavan laitoksen hankinta saattaisi vaikuttaa joihinkin hintanoteerauksiin (jotka muodostavat hintaindeksointimekanismin perustan).

               (11)

               Eurochem Group ilmoitti vielä heinäkuussa 2012 komissiolle uudesta yritysrakenteensa muutoksesta eli siitä, että yksi sen jäsenistä, joka käy kauppaa tarkasteltavana olevalla tuotteella, hankki osakkeiden kautta määräysvallan lannoitteiden jakeluryhmässä, joka toimii niin kolmansissa maissa kuin EU:ssa. Tämä lisää entisestään edellä johdanto-osan 7 kappaleessa selitettyä ristiinkompensoinnin vaaraa ja tekee sitoumuksesta entistäkin mahdottomamman.

               (12)

               Komissio tuli edellä esitettyjen näkökohtien perusteella siihen tulokseen, että yrityksen rakenteen ja sen myynnin rakenteen muututtua, on olemassa suuri ristiinkompensoinnin vaara ja Eurochem Groupilta hyväksytty sitoumus käy mahdottomaksi ja pitäisi näin ollen peruuttaa.

               (13)

               Eurochem Groupille ilmoitettiin komission päätelmistä, ja se sai tilaisuuden esittää asiasta huomautuksia.

         C.   KIRJALLISET HUOMAUTUKSET

               (14)

               Eurochem Groupille annettiin mahdollisuus tulla kuulluksi, ja siltä myös saatiin kirjallisia huomautuksia, joissa Eurochem Group tarjoutui olemaan myymättä sitoumuksen piiriin kuuluvaa tuotetta yhdellekään asiakkaalle, jolle sen vastikään hankkima EU:ssa sijaitseva lannoitteita tuottava ja myyvä laitos myy tuotteitaan. Eurochem Group selitti lisäksi, että mainittu lannoitteiden jakeluryhmä muodostaa sen vastikään hankkiman EU:ssa sijaitsevan lannoitteita tuottavan ja myyvän laitoksen perinteisen myyntikanavan, eikä näin ollen muodosta ristiinkompensoinnin kannalta lisäriskiä. Eurochem Group väitti lisäksi, että vaikutus hintanoteerauksiin on teoreettinen, koska olisi yrityksen oman kaupallisen edun vastaista asettaa alhaisempi myyntihinta sen EU:sta peräisin olevalle ammoniumnitraatille Venäjältä peräisin olevan ammoniumnitraatin indeksoidun vähimmäistuontihinnan alentamiseksi.

               (15)

               Komissio katsoo, ettei tarkistettu sitoumus muuta komission alkuperäistä arviota, jonka mukaan sitoumus ei ole toteuttamiskelpoinen. Ensinnäkin, huolimatta siitä, että lannoitteiden jakeluryhmä on Eurochem Groupin vastikään hankkiman EU:ssa sijaitsevan lannoitteita tuottavan ja myyvän laitoksen perinteinen myyntikanava, se on edelleenkin uusi myyntikanava Eurochem Groupille. Sitoumuksen seuranta edellyttäisi tämän vuoksi edelleen, että Eurochem Groupin EU:ssa sijaitsevan lannoitteita tuottavan ja myyvän laitoksen koko myynti olisi tarkistettava sen toteamiseksi, ettei ristiinkompensointia esiinny, mikä tekisi seurannasta erittäin vaivalloista. Hintanoteerauksiin kohdistuvaa todennäköistä vaikutusta ei myöskään voida sulkea pois, koska hiljattain hankitun EU:ssa sijaitsevan lannoitteiden tuotantolaitoksen harjoittama myynti tulee tosiasiallisesti vaikuttamaan vähimmäistuontihinnan vahvistamiseen käytettyihin hintanoteerauksiin.

         D.   PÄÄTÖKSEN 2008/577/EY MUUTTAMINEN

               (16)

               Näin ollen komissio on päätellyt perusasetuksen 8 artiklan 9 kohdan sekä sitoumuksen asiaankuuluvien lausekkeiden, jotka antavat komissiolle luvan peruuttaa sitoumuksen hyväksyntä yksipuolisella päätöksellä, mukaisesti, että Eurochem Groupin tarjoaman sitoumuksen hyväksyntä olisi peruutettava ja päätöstä 2008/577/EY olisi muutettava. Asetuksen (EY) N:o 661/2008 1 ja 2 artiklalla käyttöön otettua lopullista polkumyyntitullia olisi tämän vuoksi sovellettava Eurochem Groupin (Taric-lisäkoodi A522) tuottaman tarkasteltavana olevan tuotteen tuontiin,

         ON HYVÄKSYNYT TÄMÄN PÄÄTÖKSEN:
   1 artikla
   Peruutetaan sitoumuksen hyväksyntä seuraavien yritysten osalta: Open Joint Stock Company (OJSC) ”Azot”, Novomoskovsk, Venäjä, tai Open Joint Stock Company (OJSC) ”Nevinnomyssky Azot”, Nevinnomyssk, Venäjä, sellaisen näiden yritysten tuottaman ammoniumnitraatin tuonnin osalta, joka on joko myyty suoraan ensimmäiselle riippumattomalle asiakkaalle unionissa tai jota myy EuroСhem Trading GmbH, Zug, Sveitsi, tai jonka myynti on tapahtunut yritysten Open Joint Stock Company (OJSC) Mineral and Chemical Company ”EuroСhem”, Moskova, Venäjä, ja EuroСhem Trading GmbH, Zug, Sveitsi, jäljempänä ’Eurochem Group’, välityksellä ensimmäiselle riippumattomalle asiakkaalle unionissa (Taric-lisäkoodi A522).
   2 artikla
   Korvataan päätöksen 2008/577/EY 1 artiklassa oleva taulukko seuraavasti:

                  ”Maa

                  Yritykset

                  Taric-lisäkoodi

                  Venäjä

                  JSC Acron, Veliky Novgorod, Venäjä, ja JSC Dorogobuzh, Dorogobuzh, Venäjä, jotka kuuluvat ryhmittymään nimeltä ”Acron” Holding Company

                  A532”

   3 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 10 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 51.

      (2)  EYVL L 198, 23.8.1995, s. 1.

      (3)  EYVL L 102, 18.4.2002, s. 1.

      (4)  EUVL L 185, 12.7.2008, s. 1.

      (5)  EUVL L 278, 23.10.2009, s. 1.

      (6)  EUVL L 185, 12.7.2008, s. 43.

      (7)  EUVL C 171, 16.6.2012, s. 25.


title: 2008/577/EY: Komission päätös, tehty 4 päivänä heinäkuuta 2008 , Venäjältä ja Ukrainasta peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä

text:
               12.7.2008

               FI

               Euroopan unionin virallinen lehti

               L 185/43

      KOMISSION PÄÄTÖS,
   tehty 4 päivänä heinäkuuta 2008,
   Venäjältä ja Ukrainasta peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä
   (2008/577/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Neuvosto otti asetuksella (EY) N:o 2022/95 (2) käyttöön lopullisen polkumyyntitullin Venäjältä peräisin olevan ammoniumnitraatin, jäljempänä ’tarkasteltavana oleva tuote’, tuonnissa. Kun lisätutkimuksissa todettiin, että viejät ottivat tullin kantaakseen, toimenpiteitä muutettiin neuvoston asetuksella (EY) N:o 663/98 (3). Komission saatua perusasetuksen 11 artiklan 2 ja 3 kohdan mukaiset pyynnöt panna vireille toimenpiteiden voimassaolon päättymistä koskeva tarkastelu ja välivaiheen tarkastelu neuvosto otti asetuksella (EY) N:o 658/2002 (4) käyttöön Venäjältä peräisin olevan CN-koodeihin 3102 30 90 ja 3102 40 90 kuuluvan ammoniumnitraatin tuonnissa lopullisen polkumyyntitullin, jonka määrä oli 47,07 euroa tonnilta.

               (2)

               Neuvosto otti asetuksella (EY) N:o 132/2001 (5) käyttöön Ukrainasta peräisin olevan tarkasteltavana olevan tuotteen tuonnissa lopullisen polkumyyntitullin, jonka määrä on 33,25 euroa tonnilta. Tammikuussa 2006 käynnistetyn toimenpiteiden päättymistä koskevan tarkastelun jälkeen toimenpiteiden voimassaolo uudistettiin kahdeksi vuodeksi neuvoston asetuksella (EY) N:o 442/2007 (6) nykyisellä tasolla.

               (3)

               Neuvosto vapautti asetuksella (EY) N:o 993/2004 (7) Euroopan unioniin 1 päivänä toukokuuta 2004 liittyneisiin uusiin jäsenvaltioihin, jäljempänä ’kymmenen uutta jäsenvaltiota’, suuntautuvan erityisten sitoumusten, jäljempänä ’laajentumissitoumukset’, mukaisen tuonnin käyttöön otetuista polkumyyntitulleista ja antoi komissiolle luvan hyväksyä kyseiset laajentumissitoumukset. Edellä mainituista syistä komissio hyväksyi asetuksella (EY) N:o 1001/2004 (8) kolme laajentumissitoumusta, jotka seuraavassa luetellut venäläiset vientiä harjoittavat tuottajat olivat tarjonneet: Open Joint Stock Company (OJSC) Mineral and Chemical Company, jäljempänä ’Eurochem’, joka kuuluu Eurochem group -yritysryhmään, sekä JSC Acron ja JSC Dorogobuzh, jotka kuuluvat ryhmään Acron Holding Company, jäljempänä ’Acron’, ja ukrainalainen vientiä harjoittava tuottaja Open Joint Stock Company (OJSC) Azot Cherkassy, jäljempänä ’Cherkassy’.

               (4)

               Komissio hyväksyi asetuksella (EY) N:o 1996/2004 (9) uuden sitoumuksen edellä mainituilta vientiä harjoittavilta tuottajilta 20 päivään toukokuuta 2005 asti.

               (5)

               Asetuksella (EY) N:o 945/2005 (10) neuvosto päätti välivaiheen tarkastelun jälkeen, joka rajoittui tarkasteltavana olevan tuotteen määrittelyyn, että tarkasteltavana olevan tuotteen määritelmää olisi selvennettävä ja että voimassa olevia toimenpiteitä olisi sovellettava kyseiseen tuotteeseen myös silloin, kun sitä sisältyy muihin lannoitteisiin, suhteessa niiden ammoniumnitraattipitoisuuteen, yhdessä muiden marginaalisten aineiden ja ravinteiden kanssa.

               (6)

               Komissio ilmoitti 30 päivänä marraskuuta 2005Euroopan yhteisöjen virallisessa lehdessä
                   (11) julkaistulla ilmoituksella, että Venäjältä peräisin olevan ammoniumnitraatin tuontia yhteisöön koskeva osittainen välivaiheen tarkastelu pannaan vireille Eurochemin pyynnöstä.

               (7)

               Komissio ilmoitti 19 päivänä joulukuuta 2006Euroopan yhteisöjen virallisessa lehdessä
                   (12) julkaistulla ilmoituksella, että Venäjältä peräisin olevan ammoniumnitraatin tuontia yhteisöön koskeva osittainen välivaiheen tarkastelu pannaan vireille Acronin pyynnöstä.

               (8)

               Komissio ilmoitti 19 päivänä joulukuuta 2006Euroopan yhteisöjen virallisessa lehdessä
                   (13) julkaistulla ilmoituksella, että Ukrainasta peräisin olevan ammoniumnitraatin tuontia yhteisöön koskeva osittainen välivaiheen tarkastelu pannaan vireille Cherkassyn pyynnöstä.

               (9)

               Osittaisen välivaiheen tarkastelun lopulliset tulokset ja päätelmät esitetään Acronin ja Cherkassyn osalta neuvoston asetuksessa (EY) N:o 236/2008 (14) ja neuvoston asetuksessa (EY) N:o 237/2008 (15). Välivaiheen tarkastelujen aikana Acron ja Cherkassy ilmoittivat olevansa kiinnostuneita tarjoamaan hintasitoumuksen, mutta eivät pystyneet tarjoamaan riittävän perusteltua sitoumusta perusasetuksen 8 artiklan 2 kohdassa asetetussa määräajassa. Kuten edellä mainituissa neuvoston asetuksissa todetaan, neuvosto katsoi, että molemmille yrityksille olisi poikkeuksellisesti annettava mahdollisuus täydentää hintasitoumuksiaan 10 kalenteripäivän kuluessa kyseisen asetuksen voimaantulosta syistä, jotka on esitetty asetuksen (EY) N:o 236/2008 johdanto-osan 61 ja 62 kappaleessa ja asetuksen (EY) N:o 237/2008 johdanto-osan 46 ja 47 kappaleessa. Edellä mainittujen neuvoston asetusten julkaisemisen jälkeen Acron ja Cherkassy toimittivat hyväksyttävät hintasitoumukset kyseisissä asetuksissa asetetun määräajan sisällä perusasetuksen 8 artiklan 1 kohdan mukaisesti.

               (10)

               Osittaisen välivaiheen tarkastelun lopulliset tulokset ja päätelmät esitetään Eurochemin osalta neuvoston asetuksessa (EY) N:o 661/2008 (16), jolla otetaan käyttöön lopullinen polkumyyntitulli Venäjältä peräisin olevan ammoniumnitraatin tuonnissa. Eurochem tarjosi tutkimuksen aikana perusasetuksen 8 artiklan 1 kohdan mukaisesti hyväksyttävän hintasitoumuksen.

               (11)

               Asetuksessa (EY) N:o 661/2008 toimenpiteet pidettiin voimassa 14. huhtikuuta 2007 käynnistetyn toimenpiteiden päättymistä koskevan tarkastelun (17) perusteella.

         B.   SITOUMUKSET

               (12)

               Osittaisten välivaiheen tarkastelujen yhteydessä vientiä harjoittavat tuottajat tarjosivat perusasetuksen 8 artiklan 1 kohdan mukaisia hintasitoumuksia. Näissä sitoumuksissa vientiä harjoittavat tuottajat tarjoutuivat myymään tarkasteltavana olevaa tuotetta vähintään hinnoilla, jotka korjaavat polkumyynnin vahingolliset vaikutukset. Lisäksi tarjotuissa sitoumuksissa esitetään vähimmäishintojen sitomista kyseisen tuotteen kansainvälisiin julkisiin hintanoteerauksiin, koska tuotteen hinta vaihtelee merkittävästi. Vientiä harjoittavat tuottajat ovat myös tarjoutuneet noudattamaan tiettyä määrällistä rajoitusta, jotta niiden harjoittama tuonti ei vaikuttaisi Ranskassa tai Yhdistyneessä kuningaskunnassa vallitseviin hintoihin. Edellä mainittuja hintoja käytetään indeksoinnissa. Määrälliseksi rajoitukseksi on asetettu yhteensä noin 12 prosenttia kyseisen tarkasteltavana olevan tuotteen yhteenlasketusta kulutuksesta yhteisössä.

               (13)

               Lisäksi vientiä harjoittavat tuottajat tarjoutuivat olemaan myymättä sitoumuksissa tarkoitettua tuotetta samoille asiakkaille Euroopan yhteisössä, joille ne myyvät muita tuotteita, jotta vähennetään sitoumuksen rikkomisriskiä hintojen ristiinkompensoinnilla; poikkeuksena ovat eräät muut tuotteet, joiden osalta vientiä harjoittavat tuottajat ovat sitoutuneet noudattamaan erityishintajärjestelmiä.

               (14)

               Vientiä harjoittavat tuottajat toimittavat lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, joten komissio voi valvoa tehokkaasti sitoumusten noudattamista. Lisäksi komissio katsoo kyseisten vientiä harjoittavien tuottajien myynnin rakenteen perusteella, että sitoumusten kiertämisen vaara on vähäinen.

               (15)

               Tarjottujen sitoumusten ilmoittamisen jälkeen yhteisön tuotannonala vastusti tarjottuja sitoumuksia. Yhteisön tuotannonala väitti, että tarkasteltavana olevan tuotteen hinnat ovat epävakaita ja että tarkasteltavana olevan tuotteen noteerattuihin hintoihin perustuva vähimmäistuontihintojen indeksointi ei toimi kaikissa markkinaolosuhteissa, etenkään se ei toimisi tarjontavetoisilla markkinoilla. Tämän vuoksi yhteisön tuotannonala ehdotti, että vähimmäishintojen indeksoinnin perustaksi otetaan Waidhausissa noteerattu maakaasun hinta. On kuitenkin huomattava, että maakaasun hintaan perustuvaa indeksointia ei katsota näissä tapauksissa järkeväksi, koska tarkasteltavana olevan tuotteen ja maakaasun hinnat eivät riittävästi vastaa toisiaan. Yhteisön tuotannonalan niiden huomautusten osalta, joissa väitetään, ettei nykyinen indeksointimalli toimisi tarjontavetoisilla markkinoilla, on huomattava, että komissio valvoo kyseisiä sitoumuksia ja, mikäli on olemassa alustavaa näyttöä siitä, että kyseiset sitoumukset eivät enää toimi, komissio ryhtyy pikaisiin toimenpiteisiin tilanteen korjaamiseksi, kuten johdanto-osa 19 kappaleessa esitetään.

               (16)

               Yhteisön tuotannonala väitti lisäksi, että määrälliset rajoitukset on asetettu liian korkealle tasolle ja pyysi niiden asettamista enintään neljään prosenttiin yhteisön kokonaiskulutuksesta. Yhteisön tuotannonala väitti, että yritysten on mahdollista vaikuttaa johdanto-osan 12 kappaleessa mainituilla määrillä yhteisön markkinoilla vallitseviin hintoihin, minkä vuoksi vähimmäishintojen indeksointi ei toimi. Tältä osin on huomattava, että määrällinen rajoitus asetettiin tasolle, i) jonka katsotaan riittävästi vähentävän vaaraa, että yritykset vaikuttaisivat Yhdistyneen kuningaskunnan ja Ranskan markkinahintoihin, jolloin indeksointi ei toimisi, ja ii) joka on riittävä korkea, jotta sitoumukset pysyvät samanaikaisesti mahdollisina. Lisäksi yhteisön tuotannonala ei kyennyt perustelemaan väitettään siitä, miten kaikki tuonti, joka ylittää neljä prosenttia yhteisön kokonaiskulutuksesta, riittäisi vaikuttamaan negatiivisesti hintoihin.

               (17)

               Yhteisön tuotannonala ehdotti lisäksi, että otetaan käyttöön ns. asteittainen määrällinen rajoitus, jossa kunkin vientiä harjoittavan tuottajan määrällistä rajoitusta lisätään vuosittain, jos ne noudattavat sitoumuksia. Tämä ehdotus kuitenkin hylättiin, koska määrällisten rajoitusten ainoana tavoitteena on vähentää riskiä, että vähimmäishinnan indeksoinnin perustana oleviin hintoihin yritetään vaikuttaa. Lisäksi on huomattava, että jos sitoumusta rikotaan, sitoumuksen hyväksyntä voidaan sellaisenaan peruuttaa.

               (18)

               Lisäksi yhteisön tuotannonala väitti, että vientiä harjoittavat tuottajat voivat myydä muita tuotteita yhdessä sitoumuksessa tarkoitetun tuotteen kanssa samoille asiakkaille Euroopan yhteisössä, joten on suuri riski ristiinkompensoida eli myydä niitä tuotteita, joita sitoumus ei koske, keinotekoisen halvoilla hinnoilla, jotta voidaan kompensoida sitoumukseen kuuluvien tuotteiden vähimmäishinnat. Tältä osin on huomattava, että kuten johdanto-osan 13 kappaleessa todetaan, sitoumukseen sisältyy erityislausekkeita, joilla vähennetään ristiinkompensoinnin riskiä. Edellä mainituista syistä katsotaan, että yhteisön tuotannonalan esiin nostamaa huolenaihetta on tarkasteltu riittävästi.

               (19)

               Edellä esitetyt seikat huomioon ottaen venäläisten ja ukrainalaisten vientiä harjoittavien tuottajien tarjoamat sitoumukset ovat hyväksyttävissä.

               (20)

               Sitoumusten erityispiirteiden vuoksi (erityisesti indeksointimallin vuoksi) komissio arvioi sitoumusten toimivuutta säännöllisesti. Tässä arvioinnissa komissio ottaa huomioon ainakin seuraavat seikat: tarkasteltavana olevan tuotteen hinnat Ranskan ja Yhdistyneen kuningaskunnan markkinoilla, indeksointimallin kerroin, vientiä harjoittavan tuottajan neljännesvuosittaisissa myyntiraporteissaan ilmoittamat myyntihinnat ja yhteisön tuotannonalan kannattavuus. Jos toimivuuden arvioinnissa käy ilmi, että yhteisön tuotannonalan kannattavuus on heikentynyt sitoumusten vuoksi, komissio pyrkii peruuttamaan sitoumusten hyväksynnän pikaisesti perusasetuksen 8 artiklan 9 kohdan mukaisesti.

               (21)

               Jotta komissio voisi valvoa tehokkaasti, noudattavatko yritykset sitoumuksia, polkumyyntitullista vapauttaminen silloin, kun vapaaseen liikkeeseen luovutusta koskeva pyyntö esitetään asianomaiselle tulliviranomaisille, edellyttää, että i) esitetään sitoumuslasku, joka sisältää vähintään asetuksen (EY) N:o 661/2008 ja neuvoston asetuksen (EY) N:o 662/2008 (18) liitteessä luetellut tiedot; ii) mainitut yritykset ovat valmistaneet asianomaiset tuontituotteet, lähettäneet ne ensimmäiselle riippumattomalle asiakkaalle yhteisössä ja laskuttaneet tätä niistä suoraan ja iii) tullille tulliselvitystä varten esitettävät tavarat vastaavat tarkoin sitoumuslaskussa olevaa kuvausta. Jos sellaista laskua ei esitetä tai jos se ei vastaa tullille esitettyjä tuotteita, kannetaan asianmukainen polkumyyntitulli.

               (22)

               Sitoumusten noudattamisen tehostamiseksi tuojien tietoon on asetuksella (EY) N:o 661/2008 ja asetuksella (EY) N:o 662/2008 saatettu, että kyseisten asetusten mukaisten edellytysten noudattamatta jättäminen tai se, että komissio peruuttaa sitoumuksen hyväksynnän, voi johtaa kyseisiä liiketoimia koskevan tullivelan syntymiseen.

               (23)

               Jos sitoumusta rikotaan tai se peruutetaan tai jos komissio peruu sitoumukselle antamansa hyväksynnän, perusasetuksen 9 artiklan 4 kohdan mukaisesti käyttöön otettua polkumyyntitullia aletaan soveltaa perusasetuksen 8 artiklan 9 kohdan nojalla ilman eri toimenpiteitä,

         ON PÄÄTTÄNYT SEURAAVAA:
   1 artikla
   Hyväksytään seuraavassa mainittujen vientiä harjoittavien tuottajien tekemä, Venäjältä ja Ukrainasta peräisin olevan ammoniumnitraatin tuontia koskevan polkumyynnin vastaisen menettelyn yhteydessä tarjoama sitoumus.

               Maa

               Yritykset

               Taric-lisäkoodi

               Venäjä

               Tuotteet, jotka on valmistanut OJSC NAK Azot, Novomoskovsk, Venäjä, tai OJSC Nevinnomyssky Azot, Nevinnomyssk, Venäjä, ja jotka on joko myyty suoraan ensimmäiselle riippumattomalle asiakkaalle yhteisössä tai jotka Eurochem Trading GmbH, Zug, Sveitsi, tai Open Joint Stock Company (OJSC) Mineral and Chemical Company ’Eurochem’, Moskova, Venäjä, tai Eurochem Trading GmbH, Zug, Sveitsi, on myynyt ensimmäiselle riippumattomalle asiakkaalle yhteisössä.

               A522

               Venäjä

               JSC Acron, Veliky Novgorod, Venäjä, ja JSC Dorogobuzh, Dorogobuzh, Venäjä, jotka kuuluvat ryhmittymään nimeltä ’Acron’ Holding Company

               A532

               Ukraina

               Open Joint Stock Company (OJSC) Azot Cherkassy, Ukraina

               A521

         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 4 päivänä heinäkuuta 2008.

            Komission puolesta

         Peter MANDELSON

            Komission jäsen

      (1)  EUVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL L 198, 23.8.1995, s. 1. Asetus sellaisena kuin se on muutettuna asetuksella (EY) N:o 663/98 (EYVL L 93, 26.3.1998, s. 1).

      (3)  EUVL L 93, 26.3.1998, s. 1.

      (4)  EUVL L 102, 18.4.2002, s. 1. Asetus sellaisena kuin se on viimeksi muutettuna asetuksella (EY) N:o 945/2005 (EUVL L 160, 23.6.2005, s. 1).

      (5)  EUVL L 23, 25.1.2001, s. 1. Asetus sellaisena kuin se on viimeksi muutettuna asetuksella (EY) N:o 945/2005.

      (6)  EUVL L 106, 24.4.2007, s. 1.

      (7)  EUVL L 182, 19.5.2004, s. 28,

      (8)  EUVL L 183, 20.5.2004, s. 13.

      (9)  EUVL L 344, 20.11.2004, s. 24.

      (10)  EUVL L 160, 23.6.2005, s. 1.

      (11)  EUVL C 300, 30.11.2005, s. 8.

      (12)  EUVL C 311, 19.12.2006, s. 55.

      (13)  EUVL C 311, 19.12.2006, s. 57.

      (14)  EUVL L 75, 18.3.2008, s. 1.

      (15)  EUVL L 75, 18.3.2008, s. 8.

      (16)  Katso tämän virallisen lehden sivu 1.

      (17)  EUVL C 81, 14.4.2007, s. 2.

      (18)  Katso tämän virallisen lehden sivu 35.


Avis juridique important

|

31995D0440

95/440/EY: Neuvoston päätös, tehty 13 päivänä kesäkuuta 1995, tiettyjen Euroopan talousyhteisön ja Kiinan kansantasavallan tekstiilituotteiden kaupasta vuonna 1988 tehdyn kahdenvälisen MFA-sopimuksen määräysten muuttamista koskevan Kiinan kansantasavallan ja Euroopan yhteisön välisen sopimuksen tekemisestä

Virallinen lehti nro L 261 , 31/10/1995 s. 0001 - 0001

NEUVOSTON PÄÄTÖS,tehty 13 päivänä kesäkuuta 1995,tiettyjen Euroopan talousyhteisön ja Kiinan kansantasavallan tekstiilituotteiden kaupasta vuonna 1988 tehdyn kahdenvälisen MFA-sopimuksen määräysten muuttamista koskevan Kiinan kansantasavallan ja Euroopan yhteisön välisen sopimuksen tekemisestä (95/440/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkomissio on neuvotellut yhteisön puolesta Kiinan kansantasavallan kanssa sopimuksen tiettyjen Kiinan kansantasavallan ja Euroopan talousyhteisön tekstiilituotteiden kaupasta vuonna 1988 tehdyn kahdenvälisen MFA-sopimuksen määräysten muuttamisesta(1), jaolisi hyväksyttävä tämä 14 päivänä joulukuuta 1994 parafoitu sopimus,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Kiinan kansantasavallan sopimus tiettyjen Euroopan yhteisön ja Kiinan kansantasavallan tekstiilituotteiden kaupasta vuonna 1988 tehdyn kahdenvälisen MFA-sopimuksen määräysten muuttamisesta.Sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Luxemburgissa 13 päivänä kesäkuuta 1995.Neuvoston puolestaF. FILLONPuheenjohtaja(1) EYVL N:o L 380, 31.12.1988, s. 2, sopimus sellaisena kuin se on viimeksi kirjeenvaihdolla muutettuna (EYVL N:o L 94, 26.4.1995, s. 107).


title: Neuvoston päätös (EU) 2016/394, annettu 14 päivänä maaliskuuta 2016, Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen 96 artiklan nojallaBurundin tasavallan kanssa käydyn neuvottelumenettelyn päättämisestä

text:
               18.3.2016

               FI

               Euroopan unionin virallinen lehti

               L 73/90

         NEUVOSTON PÄÄTÖS (EU) 2016/394,
   annettu 14 päivänä maaliskuuta 2016,
   Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen 96 artiklan nojallaBurundin tasavallan kanssa käydyn neuvottelumenettelyn päättämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), jota on tarkistettu Ouagadougoussa Burkina Fasossa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EU-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon Euroopan komission yhteisymmärryksessä unionin ulkoasioiden ja turvallisuuspolitiikan korkean edustajan kanssa esittämän ehdotuksen,
   sekä katsoo seuraavaa:

               (1)

               Burundin tasavalta ei kunnioita AKT–EU-kumppanuussopimuksen 9 artiklassa tarkoitettuja olennaisia osia.

               (2)

               AKT–EU-kumppanuussopimuksen 96 artiklan mukaisesti Burundin tasavallan kanssa käytiin 8 päivänä joulukuuta 2015 neuvottelut, joissa oli läsnä Afrikan, Karibian ja Tyynenmeren valtioiden ryhmän, mukaan lukien Afrikan unionin, Itä-Afrikan yhteisön ja Yhdistyneiden kansakuntien edustajia.

               (3)

               Burundin hallituksen edustajat esittivät neuvotteluissa ehdotuksia sitoumuksiksi. Näitä sitoumusehdotuksia ei pidetä riittävinä.

               (4)

               Sen vuoksi on aiheellista tehdä päätös AKT–EU-kumppanuussopimuksen 96 artiklan perusteella käytyjen neuvottelujen päättämisestä ja toteuttaa aiheellisia toimenpiteitä näiden sitoumusten täytäntöön panemiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Päätetään Burundin tasavallan kanssa AKT–EU-kumppanuussopimuksen 96 artiklan mukaisesti käydyt neuvottelut.
   2 artikla
   Toteutetaan liitteenä olevassa kirjeessä kuvatut toimenpiteet AKT–EU-kumppanuussopimuksen 96 artiklan 2 kohdan c alakohdassa tarkoitettuina aiheellisina toimenpiteinä.
   3 artikla
   Tämä päätös tulee voimaan päivänä, jona se hyväksytään.
   Sitä tarkastellaan säännöllisesti vähintään kuuden kuukauden välein, mieluiten Euroopan ulkosuhdehallinnon tekemien seurantakäyntien, joihin osallistuu komission yksiköitä, perusteella.

      Tehty Brysselissä 14 päivänä maaliskuuta 2016.

            Neuvoston puolesta

            Puheenjohtaja

         F. MOGHERINI

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      LIITE

         Arvoisa tasavallan presidentti
         Euroopan unioni katsoo, että Burundin tasavalta ei ole noudattanut useampia Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen, jäljempänä ’AKT-EU-kumppanuussopimus’, 9 artiklassa tarkoitettuja olennaisia osia. Se on esittänyt AKT–EU-kumppanuussopimuksen 8 artiklan nojalla käydyn tehostetun vuoropuhelun puitteissa useaan otteeseen huolestuneisuutensa siitä, ettei maa noudata tiettyjä ihmisoikeuksiin, demokratiaan ja oikeusvaltioon liittyviä periaatteita.
         Tästä syystä Euroopan unioni aloitti Burundin hallituksen kanssa AKT–EU-kumppanuussopimuksen 96 artiklan mukaiset neuvottelut, jotta voitaisiin tarkastella näitä huolenaiheita ja keinoja niiden poistamiseksi.
         Burundin hallitus hyväksyi Euroopan unionin esittämän kutsun, ja neuvottelut aloitettiin 8 päivänä joulukuuta 2015 Brysselissä.
         Neuvottelujen kuluessa osapuolet keskustelivat tarvittavista toimenpiteistä, joiden avulla päästään nopeasti takaisin tilanteeseen, jossa demokratian periaatteita ja arvoja, ihmisoikeuksia ja oikeusvaltioperiaatetta kunnioitetaan AKT–EU-kumppanuussopimuksen olennaisten osien ja Arushan sopimuksissa vahvistettujen periaatteiden pohjalta. Keskustelua ja ajatustenvaihtoa käytiin yhdeksästä aihepiiristä, joista Euroopan unioni odotti Burundin hallituksen antavan tarkkoja ja konkreettisia sitoumuksia.
         Euroopan unioni on ottanut huomioon burundilaisen osapuolen neuvottelujen aikana antamat seuraavat sitoumukset:

                     —

                     yksityisen median toiminnan uudelleen salliminen ja lehdistölain soveltamista koskevien riitojen ratkaisu;

                     —

                     toimittajan ammatin vapaa harjoittaminen;

                     —

                     kansalaisyhteiskunnan ja ihmisoikeusaktivistien vapaus ja turvallisuus;

                     —

                     käynnissä olevien oikeudellisten asioiden hoito AKT–EU-kumppanuussopimuksen 8 artiklan nojalla käydyssä tehostetussa vuoropuhelussa pyydettyjen sitoumusten mukaisesti;

                     —

                     mielenosoituksissa pidätettyjen vankien tilanne;

                     —

                     kidutusta ja laittomia teloituksia koskevien väitteiden tutkiminen;

                     —

                     kansallisen vuoropuhelun järjestäminen yhteistyössä Itä-Afrikan yhteisön ja Afrikan unionin tai jonkin muun kansainvälisen välittäjän kanssa demokratian periaatteiden palauttamiseksi;

                     —

                     muiden aseistautuneiden tahojen kuin poliisin ja puolustusvoimien aseistariisunta ja hajottaminen kansainvälisten tarkkailijoiden tuella;

                     —

                     kriisinratkaisusuunnitelman täytäntöönpano sovittavan aikataulun mukaisesti.

               Euroopan unioni pani neuvottelujen päätteeksi antamissaan päätelmissä merkille Burundin hallituksen sitoumuksen toimittaa selvennyksiä ja nopeuttaa tiettyjä oikeudellisia menettelyjä. Euroopan unioni totesi samassa yhteydessä kuitenkin, että Burundin hallituksen edustajien antamat vastaukset eivät riitä kokonaisvaltaisesti korjaamaan kumppanuuden olennaisiin osiin liittyviä puutteita eivätkä vastaa tyydyttävällä tavalla Afrikan unionin rauhan ja turvallisuuden neuvoston 17 päivänä lokakuuta ja 13 päivänä marraskuuta 2015 tekemiin päätöksiin.
         Tästä syystä eurooppalainen osapuoli teki päätöksen neuvottelujen päättämisestä ja aiheellisten toimenpiteiden toteuttamisesta AKT–EU-kumppanuussopimuksen 96 artiklan 2 kohdan c alakohdan nojalla.
         AKT–EU-kumppanuussopimuksen olennaisten osien uudelleen noudattaminen tukee yhteistyön asteittaista normalisointia. Sitoumustaulukkoa koskevassa liitteessä esitetään odotetut sitoumukset, jotka on jaettu neljään aihepiiriin ja joita arvioidaan samanaikaisesti, sekä aiheelliset toimenpiteet, jotka ovat sidoksissa todettuun edistymiseen. Kuten näette, aikomuksenamme on mukauttaa AMISOM-operaatioon osallistuvalle burundilaisosastolle antamamme tuen (joka rahoitetaan EKR:stä osana Afrikan rauhanrahastoa) rahoitukseen ja maksamiseen liittyviä järjestelyjä ja ehtoja Afrikan unionia asiassa kuullen.
         Euroopan unioni varaa itselleen oikeuden muuttaa näitä toimenpiteitä poliittisen tilanteen kehittymisen ja sitoumusten täytäntöönpanon mukaan.
         AKT–EU-kumppanuussopimuksen 96 artiklaan perustuvan menettelyn mukaisesti Euroopan unioni seuraa edelleen tiiviisti Burundin tilannetta AKT–EU-kumppanuussopimuksen 96 artiklassa tarkoitetun päätöksen voimassaolon aikana. Tämän jakson aikana Burundin hallituksen kanssa käydään vuoropuhelua AKT–EU-kumppanuussopimuksen olennaisten osien uudelleen noudattamista koskevan prosessin tukemiseksi. Euroopan unioni tarkastaa tilanteen säännöllisesti ja ensimmäisen kerran kuuden kuukauden kuluttua. Neuvosto voi tarkistaa 96 artiklaan perustuvaa päätöstä tilanteen kehittymisen ja sitoumusten täytäntöönpanon perusteella.
         Kunnioittavasti

               Neuvoston puolesta

            F. MOGHERINI

               Puheenjohtaja

               Komission puolesta

            N. MIMICA

               Komissaari

         LIITE

            SITOUMUSTAULUKKO

                     Burundin hallituksen sitoumukset

                     Euroopan unionin aiheelliset toimenpiteet

                     Ei sitoumuksia (tilanne AKT–EU-kumppanuussopimuksen 96 artiklan mukaisten neuvottelujen päättämisajankohtana): AKT–EU-kumppanuussopimuksen 9 artiklassa tarkoitettuja olennaisia osia – i) ihmisoikeuksia, ii) demokratian periaatteita ja iii) oikeusvaltioperiaatetta – ei noudateta.

                     Euroopan unioni (1) jatkaa Burundin kansaa tukevia toimia. Se jatkaa täytäntöönpanovaiheessa olevien sopimusten rahoittamista sekä kiireellisiä toimia, joilla tuetaan suoraan maan väestöä ja kansalaisyhteiskuntaa ja jotka liittyvät köyhyyden torjuntaan ja peruspalvelujen saantiin.
                     Tähän liittyen Euroopan unionin päätöksentekoelinten hyväksyttäväksi aiotaan esittää kaksi kiireellistä ohjelmaa, joista toinen koskee terveyspalvelujen saantia (40 000 000  euroa) ja toinen ravitsemusta / maaseudun kehittämistä (15 000 000  euroa). Näiden hankkeiden täytäntöönpano on tarkoitus uskoa kansalaisjärjestöille ja/tai kansainvälisille järjestöille.
                     Humanitaarisia toimia (mukaan lukien pakolaisille annettava tuki) jatketaan esille tulevien tarpeiden mukaan ja sillä edellytyksellä, että väestön luo taataan pääsy.
                     Sen sijaan suorat rahoitustuet tai maksut (budjettituki mukaan lukien) hallinnolle tai maan instituutioille keskeytetään.
                     AMISOM-operaatioon osallistuvien burundilaissotilaiden korvauksiin liittyviä rahoitusehtoja ja maksujärjestelyjä samoin kuin operaation valmistelusta aiheutuvista kuluista Burundin hallitukselle maksettavaa osuutta (jotka rahoitetaan EKR:stä osana Afrikan rauhanrahastoa) tarkistetaan ja mukautetaan Afrikan unionia asiassa kuullen.
                     Toimenpiteet eivät koske alueellista yhdentymistä tukevia ohjelmia ja rahoitusta niiden täytäntöönpanon yksityiskohdista riippumatta.

                     Alat, joilla Burundin hallitukselta odotetaan sitoumuksia, ja vastaavat indikaattorit. Kyseisiä aloja ja indikaattoreita arvioidaan kokonaisvaltaisesti ja niiden kehittymisen perusteella.
                     1.   Poliittinen yhteisymmärrys kriisinratkaisusuunnitelmasta
                     Odotetut sitoumukset

                                 1.1:

                                 Osallistuminen Itä-Afrikan yhteisön ja Afrikan unionin tai jonkin muun kansainvälisen välittäjän avustamana vuoropuheluun, joka mahdollistaa demokratian periaatteiden uudelleen noudattamisen

                           Indikaattori:

                                 —

                                 osallistava poliittinen vuoropuhelu, johon osallistuvat kaikki politiikan toimijat kansainvälisen välittäjän määrittämien ehtojen ja tämän päätöksen mukaisesti ja jonka tuloksena on kriisinratkaisusuunnitelma, tai Arushan sopimusten mukainen yhteisymmärrykseen perustuva ja rauhanomainen kriisinratkaisu, jonka tavoitteena on paluu oikeusvaltioon ja osallistavaan hallintotapaan

                     Yhdennentoista Euroopan kehitysrahaston (EKR) jäljellä olevat sitomattomat määrärahat ovat täytäntöönpano- tai määrittelyvaiheessa olevat ohjelmat pois lukien 322 000 000  euroa (2). Ne ovat käytettävissä Burundia varten ja voitaisiin ottaa käyttöön sitä mukaa kuin sitoumusten täytäntöönpano etenee. Neljällä aihealueella (rauhoittaminen, oikeustapausten käsittely, poliittinen vuoropuhelu ja kriisinratkaisusuunnitelman toteutus) tapahtuvan edistymisen ja Burundin hallituksen antamien sitoumusten perusteella aiheellisia toimenpiteitä toteutetaan asteittain seuraavasti:

                                 1.

                                 Haavoittuvimpia väestönosia suoraan hyödyttävää tukea jatketaan, minkä lisäksi Euroopan unionin toimivaltaiset yksiköt valmistelevat todetun edistymisen perusteella rahoitussitoumuksia, joiden tavoitteena on parantaa maan hallinnollisia ja institutionaalisia valmiuksia tapauskohtaisesti kiireellisyyden ja tähdellisyyden perusteella.

                                 2.

                                 Jos edistys on huomattavaa, Euroopan unioni harkitsee viimeisen budjettitukierän maksamista kymmenennen EKR:n budjettitukiohjelmasta (enintään 11 500 000  euroa).

                           Alun perin vuodelle 2015 tarkoitettuja hankkeita (budjettituki pois lukien) voidaan alkaa taas hyväksyä.

                                 1.2:

                                 Aseistariisunnan jatkaminen kansainvälisten tarkkailijoiden tuella; yleisen järjestyksen säilyttäminen oikeusvaltioperiaatetta noudattaen on yksin poliisin ja puolustusvoimien tehtävä

                           Indikaattori:

                                 —

                                 aseistariisuntaa koskevien Afrikan unionin rauhan ja turvallisuuden neuvoston päätösten (varsinkin 13.6.2015 tehty päätös sotilasasiantuntijoiden lähettämisestä) ja Yhdistyneiden kansakuntien turvallisuusneuvoston päätöslauselmien (varsinkin 12.11.2015 annettu päätöslauselma) täytäntöönpano

                                 3.

                                 Toimenpiteitä voitaisiin toteuttaa kattavammin kriisinratkaisusuunnitelman valmistelu- ja tukitarkoituksessa, mikä mahdollistaisi yhdennentoista EKR:n maaohjelman hallintotapaosion ja yhdennentoista EKR:n budjettitukiohjelman uudelleen käynnistämisen.

                           Tällöin käynnistyisi myös vuodelle 2016 tarkoitettu energia-alan ohjelma.

                                 4.

                                 Kaikkien toimenpiteiden toteuttaminen mahdollistaisi kaikkien yhdennentoista EKR:n Burundin maaohjelmaan sisältyvien EU:n ohjelmien ja rahoituksen toteutuksen ilman rajoituksia (432 000 000  euroa).

                     2.   Rauhoittamistoimet ja poliittisen toimintaympäristön avaaminen
                     Odotetut sitoumukset

                                 2.1:

                                 Yksityisen median toiminnan uudelleen salliminen ja lehdistölain soveltamista koskevien riitojen ratkaiseminen

                           Indikaattori:

                                 —

                                 riippumattomat radio- ja televisioasemat saavat toimia koko maan alueella tiedonvälityksen moniarvoisuuden nimissä

                                 2.2:

                                 Toimittajan ammatin vapaa harjoittaminen turvallisesti

                           Indikaattori:

                                 —

                                 käytännön toimet toimittajiin kohdistuvan pelottelun estämiseksi

                                 —

                                 toimittajiin kohdistuvaan väkivaltaan syyllistyneitä vastaan nostettuihin syytteisiin liittyvä tutkinta; toimittajien tilannetta käsitellään lehdistölain mukaisesti ja sananvapautta kunnioittaen

                                 2.3:

                                 Kansalaisyhteiskunnan ja ihmisoikeusaktivistien vapaus ja turvallisuus

                           Indikaattori:

                                 —

                                 perutaan 23.11.2015 annettu määräys, jolla keskeytettiin tiettyjen kansalaisjärjestöjen toiminta; lopetetaan ihmisoikeusaktivistien pelottelu

                     3.   Oikeustapauksiin liittyvät toimenpiteet
                     Odotetut sitoumukset

                                 3.1:

                                 Käynnissä olevien, 8 artiklan mukaisessa tehostetussa vuoropuhelussa esiin nostettujen oikeudellisten asioiden käsittely

                           Indikaattori:

                                 —

                                 muutoksenhakuoikeudenkäynnit asianomaisissa tapauksissa (MSD, F. BAMVUGINYUMVIRA, L. NGENDAKUMANA) sääntöjä ja oikeutta puolustukseen noudattaen

                                 3.2:

                                 Mielenosoitusten ja turvallisuutta uhkaavien tilanteiden takia vangittujen henkilöiden tapausten käsittely Burundin rikoslain ja kansainvälisten normien mukaisesti

                           Indikaattori:

                                 —

                                 mielenosoittajat, jotka eivät ole syyllistyneet väkivaltaan: annettava vapauttamisen todistava oikeuden asiakirja ja kumottava pidätysmääräys, jos sellainen on annettu; mielenosoittajat, joiden osalta nostettu syyte: järjestettävä oikeudenkäynti lakisääteisessä määräajassa ja Burundin lakeja noudattaen, mukaan lukien Burundin ratifioimat kansainväliset normit, jotka koskevat oikeutta puolueettomaan oikeudenkäyntiin

                                 3.3:

                                 Kidutusta ja laittomia teloituksia koskevien väitteiden tutkiminen ja päätelmien seuranta

                           Indikaattori:

                                 —

                                 julkaistava raportit uskottavasta tutkinnasta, johon on osallistunut kansainvälisiä asiantuntijoita, kaikissa sellaisissa tapauksissa, joissa väitetään tapahtuneen kidutusta, seksuaalista väkivaltaa, katoamisia tai laiton teloitus, sekä toteutettava tällaisiin tekoihin syyllistyneisiin henkilöihin kohdistuvia toimenpiteitä

                     4.   Kriisinratkaisusuunnitelman täytäntöönpano
                     Odotettu sitoumus
                     Kriisinratkaisusuunnitelman täytäntöönpano sovitussa aikataulussa
                     Kansainvälisen välittäjän päätelmät ja kriisinratkaisusuunnitelma pannaan täytäntöön suunnitelmassa esitetyn aikataulun ja järjestelyn mukaisesti.

            (1)  Mukaan lukien Euroopan investointipankki (EIP).

            (2)  Yhdennentoista EKR:n maaohjelmasta on jo sidottu 55 miljoonaa euroa vuonna 2014, ja valmisteluvaiheessa olevien väestön hyväksi toteutettavien kahden kiireellisen hankkeen määrärahat ovat nekin yhteensä 55 miljoonaa euroa.


title: Neuvoston päätös, annettu 29 päivänä syyskuuta 2016, Euroopan ammatillisen koulutuksen kehittämiskeskuksen johtokunnan nimittämisestä

text:
               7.10.2016

               FI

               Euroopan unionin virallinen lehti

               C 368/2

         NEUVOSTON PÄÄTÖS,
   annettu 29 päivänä syyskuuta 2016,
   Euroopan ammatillisen koulutuksen kehittämiskeskuksen johtokunnan nimittämisestä
   (2016/C 368/02)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon komission esittämän ehdokkaan työntekijöiden edustajaksi,
   sekä katsoo seuraavaa:

               (1)

               Neuvosto nimitti 14 päivänä heinäkuuta 2015 (2) ja 14 päivänä syyskuuta 2015 (3) hyväksymillään päätöksillä Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2015 alkavaksi ja 17 päivänä syyskuuta 2018 päättyväksi toimikaudeksi.

               (2)

               Kehittämiskeskuksen johtokunnan jäsenen paikka työntekijäjärjestöjen edustajien ryhmässä on Ranskan käytettävissä.

               (3)

               Edellä mainitun keskuksen johtokuntaan olisi nimitettävä jäsenet jäljellä olevaksi toimikaudeksi, joka päättyy 17 päivänä syyskuuta 2018,

         ON PÄÄTTÄNYT SEURAAVAA:
   1 artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2018:
   TYÖNTEKIJÄJÄRJESTÖJEN EDUSTAJAT:

               RANSKA

               Sébastien DUPUCH

         2 artikla
   Tämä päätös julkaistaan tiedoksi Euroopan unionin virallisessa lehdessä.

      Tehty Brysselissä 29 päivänä syyskuuta 2016.

            Neuvoston puolesta

            Puheenjohtaja

         P. ŽIGA

      (1)  EYVL L 39, 13.2.1975, s. 1.

      (2)  EUVL C 232, 16.7.2015, s. 2.

      (3)  EUVL C 305, 16.9.2015, s. 2.


Avis juridique important

|

32002D0220

2002/220/EY: Neuvoston päätös, tehty 1 päivänä maaliskuuta 2002, Euroopan yhteisön ja Gabonin tasavallan välisessä Gabonin rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän joulukuuta 2001 ja 2 päivän joulukuuta 2005 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 073 , 15/03/2002 s. 0016 - 0017

Neuvoston päätös,tehty 1 päivänä maaliskuuta 2002,Euroopan yhteisön ja Gabonin tasavallan välisessä Gabonin rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän joulukuuta 2001 ja 2 päivän joulukuuta 2005 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona(2002/220/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan,ottaa huomioon komission ehdotuksen,sekä katsoo seuraavaa:(1) Euroopan yhteisön ja Gabonin tasavallan Gabonin rannikon edustalla harjoitettavaa kalastusta koskevan sopimuksen(1) 14 artiklan toisen alakohdan mukaisesti yhteisö ja Gabonin tasavalta ovat neuvotelleet tähän sopimukseen sen liitteenä olevan pöytäkirjan soveltamisjakson päättyessä tehtävistä muutoksista tai lisäyksistä.(2) Neuvottelujen tuloksena parafoitiin 20 päivänä syyskuuta 2001 uusi pöytäkirja.(3) Tämän pöytäkirjan myötä yhteisön kalastajilla on kalastusmahdollisuudet Gabonin tasavallan suvereniteettiin tai lainkäyttövaltaan kuuluvilla vesillä 3 päivän joulukuuta 2001 ja 2 päivän joulukuuta 2005 välisenä aikana.(4) Yhteisön alusten kalastustoiminnan jatkuvuuden varmistamiseksi on välttämätöntä, että uutta pöytäkirjaa sovelletaan mahdollisimman pian. Sen vuoksi molemmat osapuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 3 päivästä joulukuuta 2001 alkaen.(5) Olisi määriteltävä jäsenvaltioiden kalastusmahdollisuuksien jakoperusteet,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Gabonin tasavallan välisessä Gabonin rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 3 päivän joulukuuta 2001 ja 2 päivän joulukuuta 2005 väliseksi ajaksi tehdyn pöytäkirjan väliaikaisesta soveltamisesta kirjeenvaihtona tehty sopimus.Kirjeenvaihtona tehdyn sopimuksen ja pöytäkirjan teksti on tämän päätöksen liitteenä.2 artiklaPöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:>TAULUKON PAIKKA>Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin muun jäsenvaltion lisenssihakemukset.3 artiklaPöytäkirjan nojalla kalastavien jäsenvaltioiden on ilmoitettava kaikkien Gabonin kalastusvyöhykkeellä pyytämiensä kalakantojen saaliiden määrät komissiolle yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetussa komission asetuksessa (EY) N:o 500/2001(2) säädettyjen yksityiskohtaisten sääntöjen mukaisesti.4 artiklaNeuvoston puheenjohtaja oikeutetaan nimeämään henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti.Tehty Brysselissä 1 päivänä maaliskuuta 2002.Neuvoston puolestaPuheenjohtajaR. de Miguel(1) EYVL L 308, 18.11.1998, s. 4.(2) EYVL L 73, 15.3.2001, s. 8.


title: 2006/459/EY,Euratom: Neuvoston ja komission päätös, tehty  3 päivänä lokakuuta 2005 , pöytäkirjan tekemisestä kumppanuuden perustamisesta Euroopan yhteisöjen ja niiden jäsenvaltioiden sekä Uzbekistanin tasavallan kesken tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi

text:
               6.7.2006

               FI

               Euroopan unionin virallinen lehti

               L 185/27

      NEUVOSTON JA KOMISSION PÄÄTÖS,

   tehty 3 päivänä lokakuuta 2005,
   pöytäkirjan tekemisestä kumppanuuden perustamisesta Euroopan yhteisöjen ja niiden jäsenvaltioiden sekä Uzbekistanin tasavallan kesken tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
   (2006/459/EY, Euratom)
   EUROOPAN UNIONIN NEUVOSTO ja
   EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen ja 55 artiklan, 57 artiklan 2 kohdan, 71 artiklan, 80 artiklan 2 kohdan, 93 artiklan, 94 artiklan, 133 artiklan ja 181 a artiklan yhdessä 300 artiklan 2 kohdan toisen virkkeen ja 300 artiklan 3 kohdan ensimmäisen alakohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon vuoden 2003 liittymissopimuksen ja erityisesti sen 2 artiklan 3 kohdan,
   ottavat huomioon vuoden 2003 liittymisasiakirjan ja erityisesti sen 6 artiklan 2 kohdan,
   ottavat huomioon komission ehdotuksen,
   ottavat huomioon Euroopan parlamentin lausunnon (1),
   ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsovat seuraavaa:

               (1)

               Pöytäkirja kumppanuuden perustamisesta Euroopan yhteisöjen ja niiden jäsenvaltioiden sekä Uzbekistanin tasavallan kesken tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi sekä tiettyjen Euroopan unionissa tapahtuneeseen institutionaaliseen ja oikeudelliseen kehitykseen liittyvien teknisten mukautusten tekemiseksi allekirjoitettiin Euroopan yhteisön ja sen jäsenvaltioiden puolesta 30 päivänä huhtikuuta 2004.

               (2)

               Ennen pöytäkirjan voimaantuloa sitä on tilapäisesti sovellettu 1 päivästä toukokuuta 2004.

               (3)

               Kyseinen pöytäkirja olisi tehtävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön, Euroopan atomienergiayhteisön ja jäsenvaltioiden puolesta pöytäkirja kumppanuuden perustamisesta Euroopan yhteisöjen ja niiden jäsenvaltioiden sekä Uzbekistanin tasavallan kesken tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi.
   Pöytäkirjan teksti on tämän päätöksen liitteenä (2).
   2 artikla
   Neuvoston puheenjohtaja tekee Euroopan yhteisön ja jäsenvaltioiden puolesta pöytäkirjan 4 artiklan mukaisen ilmoituksen. Komission puheenjohtaja antaa samanaikaisesti tällaisen ilmoituksen Euroopan atomienergiayhteisön puolesta.

      Tehty Luxemburgissa 3 päivänä lokakuuta 2005.

            Neuvoston puolesta

            Puheenjohtaja

         D. ALEXANDER

            Komission puolesta

         J. M. BARROSO

            Puheenjohtaja

      (1)  EUVL C 174 E, 14.7.2005, s. 45.

      (2)  Katso tämän virallisen lehden sivu 23.


title: Komission päätös, tehty 7 päivänä joulukuuta 2009 , Kosovolle myönnetyn yhteisön poikkeuksellisen rahoitusavun saatavuusajan jatkamisesta

text:
               10.12.2009

               FI

               Euroopan unionin virallinen lehti

               L 323/66

      KOMISSION PÄÄTÖS,
   tehty 7 päivänä joulukuuta 2009,
   Kosovolle myönnetyn yhteisön poikkeuksellisen rahoitusavun saatavuusajan jatkamisesta
   (2009/918/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön poikkeuksellisen rahoitusavun myöntämisestä Kosovolle 30 päivänä marraskuuta 2006 tehdyn neuvoston päätöksen 2006/880/EY (1) ja erityisesti sen 1 artiklan 3 kohdan,
   sekä katsoo seuraavaa:

               (1)

               Yhteisön Kosovolle (2) myöntämän poikkeuksellisen rahoitusavun saatavuusaika päättyy edellä mainitun päätöksen 2006/880/EY mukaan 11 päivänä joulukuuta 2009.

               (2)

               Päätöksen 2006/880/EY 1 artiklan 3 kohdan nojalla komissiolla on mahdollisuus jatkaa saatavuusaikaa enintään yhdellä vuodella.

               (3)

               Saatavuusaikaa olisi jatkettava yhdellä vuodella, jotta rahoitusapuohjelma voidaan saattaa päätökseen.

               (4)

               Talous- ja rahoituskomiteaa on asianmukaisesti kuultu saatavuusajan jatkamisesta,

         ON TEHNYT TÄMÄN PÄÄTÖKSEN:
   1 artikla
   Kosovolle myönnetyn yhteisön poikkeuksellisen rahoitusavun saatavuusaikaa jatketaan yhdellä vuodella 11 päivään joulukuuta 2010.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä joulukuuta 2009.

            Komission puolesta

         José Manuel BARROSO

            Puheenjohtaja

      (1)  EUVL L 339, 6.12.2006, s. 36.

      (2)  Yhdistyneiden Kansakuntien turvallisuusneuvoston 10 päivänä kesäkuuta 1999 antaman päätöslauselman 1244/1999 (UNSCR 1244/99) mukaisesti.


title: 2005/423/EY: Neuvoston päätös, tehty 10 päivänä toukokuuta 2005, Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen liitettävän lisäpöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta

text:
               8.6.2005

               FI

               Euroopan unionin virallinen lehti

               L 144/42

      NEUVOSTON PÄÄTÖS,

   tehty 10 päivänä toukokuuta 2005,
   Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen liitettävän lisäpöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta
   (2005/423/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan ja 300 artiklan 3 kohdan toisen alakohdan kanssa,
   ottaa huomioon vuoden 2003 liittymisasiakirjan ja erityisesti sen 6 artiklan 2 kohdan,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Chilen välisestä assosiaatiosta tehtyyn sopimukseen liitettävä lisäpöytäkirja on allekirjoitettu yhteisön ja sen jäsenvaltioiden puolesta 16 päivänä joulukuuta 2004.

               (2)

               Kyseinen lisäpöytäkirja olisi hyväksyttävä,

         ON TEHNYT TÄMÄN PÄÄTÖKSEN:
   Ainoa artikla
   1.   Hyväksytään yhteisön ja sen jäsenvaltioiden puolesta Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen liitettävä lisäpöytäkirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta.
   Lisäpöytäkirjan teksti on tämän päätöksen liitteenä (1).
   2.   Neuvoston puheenjohtaja antaa lisäpöytäkirjan 13 artiklassa määrätyn ilmoituksen.

      Tehty Brysselissä 10 päivänä toukokuuta 2005.

            Neuvoston puolesta

            Puheenjohtaja

         J. KRECKÉ

      (1)  EUVL L 38, 10.2.2005, s. 3.


title: Neuvoston päätös, annettu 24 päivänä syyskuuta 2012 , Euroopan ammatillisen koulutuksen kehittämiskeskuksen johtokunnan nimittämisestä

text:
               12.10.2012

               FI

               Euroopan unionin virallinen lehti

               C 308/6

         NEUVOSTON PÄÄTÖS,
   annettu 24 päivänä syyskuuta 2012,
   Euroopan ammatillisen koulutuksen kehittämiskeskuksen johtokunnan nimittämisestä
   2012/C 308/05
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Latvian hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 16 päivänä heinäkuuta 2012 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2012 alkavaksi ja 17 päivänä syyskuuta 2015 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on vapautunut Janis GAIGALSin erottua,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2015:

      HALLITUKSEN EDUSTAJA:

               Latvia

               Nellija TITOVA

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         S. ALETRARIS

      (1)  EYVL L 39, 13.2.1975, s. 1.

      (2)  EUVL C 228, 31.7.2012, s. 3.


title: EFTAn valvontaviranomaisen päätös N:o 433/09/KOL, tehty 30 päivänä lokakuuta 2009 , valtiontukea koskevien menettelysääntöjen ja aineellisten sääntöjen muuttamisesta 73. kerran

text:
               25.2.2010

               FI

               Euroopan unionin virallinen lehti

               L 48/27

         EFTAn VALVONTAVIRANOMAISEN PÄÄTÖS
   N:o 433/09/KOL,
   tehty 30 päivänä lokakuuta 2009,
   valtiontukea koskevien menettelysääntöjen ja aineellisten sääntöjen muuttamisesta 73. kerran
   EFTAn VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen (1) ja erityisesti sen 61–63 artiklan sekä pöytäkirjan 26,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta (2) ja erityisesti sen 24 artiklan ja 5 artiklan 2 kohdan b alakohdan,
   katsoo, että EFTAn valvontaviranomaisen on varmistettava valvonta- ja tuomioistuinsopimuksen 24 artiklan nojalla ETA-sopimuksen valtiontukimääräysten soveltaminen,
   katsoo, että valvonta- ja tuomioistuinsopimuksen 5 artiklan 2 kohdan b alakohdan nojalla EFTAn valvontaviranomaisen on annettava tiedonantoja tai suuntaviivoja asioista, joita ETA-sopimus koskee, jos kyseisessä sopimuksessa tai valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena,
   palauttaa mieleen valtiontukea koskevat menettelysäännöt ja aineelliset säännöt (3), jotka se hyväksyi 19 päivänä tammikuuta 1994 (4),
   katsoo, että EFTAn valvontaviranomaisen valtiontuen suuntaviivojen luvun ”Tuki vaikeuksissa olevien yritysten pelastamiseksi ja rakenteiden uudistamiseksi” (5) voimassaolo päättyy 30 päivänä marraskuuta 2009 (6),
   katsoo, että luku vastaa valtiontuesta vaikeuksissa olevien yritysten pelastamiseksi ja rakenneuudistukseksi annettuja Euroopan yhteisön suuntaviivoja (7), joiden voimassaolo päättyy 9 päivänä lokakuuta 2009 (8),
   katsoo, että Euroopan komissio antoi 9 päivänä heinäkuuta 2009 tiedonannon valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen voimassaoloajan pidentämisestä 9 päivään lokakuuta 2012 saakka, ja se julkaistiin Euroopan unionin virallisessa lehdessä9 päivänä heinäkuuta 2009,
   katsoo, että Euroopan komission tiedonanto valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen voimassaoloajan pidentämisestä on merkityksellinen myös Euroopan talousalueen kannalta,
   katsoo, että Euroopan talousalueen valtiontukisääntöjen yhtenäinen soveltaminen on varmistettava koko Euroopan talousalueella,
   katsoo, että ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on annettava komissiota kuultuaan oikeudelliset säädökset, jotka vastaavat Euroopan komission antamia säädöksiä,
   katsoo, että tukea vaikeuksissa olevien yritysten pelastamiseksi ja rakenteiden uudistamiseksi koskevan nykyisen luvun voimassaoloaika päättyy 30 päivänä marraskuuta 2009, ja sen vuoksi on tarpeen pidentää sen voimassaoloaikaa,
   on kuullut Euroopan komissiota,
   on kuullut EFTA-valtioita,
   ON TEHNYT TÄMÄN PÄÄTÖKSEN:
   1 artikla
   EFTAn valvontaviranomaisen valtiontuen suuntaviivojen luvun ”Tuki vaikeuksissa olevien yritysten pelastamiseksi ja rakenteiden uudistamiseksi” voimassaoloaikaa pidennetään 30 päivään marraskuuta 2012 saakka.
   2 artikla
   Ainoastaan englanninkielinen teksti on todistusvoimainen.

      Tehty Brysselissä 30 päivänä lokakuuta 2009.

            EFTAn valvontaviranomaisen puolesta

         Per SANDERUD

            Puheenjohtaja

         Kristján Andri STEFÁNSSON

            Kollegion jäsen

      (1)  Jäljempänä ’ETA-sopimus’.

      (2)  Jäljempänä ’valvonta- ja tuomioistuinsopimus’.

      (3)  Jäljempänä ’valtiontuen suuntaviivat’.

      (4)  Julkaistu alun perin EYVL:ssä L 231, 3.9.1994, s. 1, ja ETA-täydennysosassa N:o 32, 3.9.1994, s. 1.

      (5)  EFTAn valvontaviranomaisen päätös N:o 305/04/KOL, julkaistu EUVL:ssä L 107, 28.4.2005, s. 28, ja ETA-täydennysosassa N:o 21, 28.4.2005, s. 1.

      (6)  Päätöksen N:o 305/04/KOL 89 kohta, ks. viite alaviitteessä 5.

      (7)  EUVL C 244, 1.10.2004, s. 2.

      (8)  Alaviitteessä 7 mainitun asiakirjan 102 kohta.